NORAKSTS

|  |  |
| --- | --- |
| 06.11.2013. | Nr.14/4 |

**ZEMESGABALA RAIŅA IELĀ 13, JELGAVĀ, DAĻAS IZNOMĀŠANA**

(ziņo I.Škutāne)

 **Atklāti balsojot ar 12 balsīm PAR –** I.Jakovels,S.Šalājevs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, **PRET-** nav, **ATTURAS** – nav,

2013.gada 6.septembrī saņemts sabiedrības ar ierobežotu atbildību „JELGAVAS POLIKLĪNIKA”, reģistrācijas Nr.41703007095, juridiskā adrese: Sudrabu Edžus iela 10, Jelgava, iesniegums ar lūgumu iznomāt zemesgabalu pie nekustamā īpašuma Sudrabu Edžus iela 10, Jelgavā.

Zemesgabals 27269 m2 platībā Raiņa ielā 13, Jelgavā (kadastra apzīmējums 0900 001 0231), reģistrēts zemesgrāmatā uz Jelgavas pilsētas pašvaldības vārda (zemesgrāmatas nodalījuma Nr.100000193022).

Iznomājamais zemesgabals 246 m2 platībā ir daļa no zemesgabala Raiņa ielā 13, Jelgavā. Tas robežojas ar zemesgabalu Sudrabu Edžus ielā 10, Jelgavā (kadastra apzīmējums 0900 001 0354), un uz tā esošo poliklīnikas autostāvlaukumu.

Izvērtējot sabiedrības ar ierobežotu atbildību „JELGAVAS POLIKLĪNIKA” iesniegumu, un saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 22.pantu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.2 punktu, 18.3. punktu,

**JELGAVAS PILSĒTAS DOME NOLEMJ:**

1. Iznomāt sabiedrībai ar ierobežotu atbildību „JELGAVAS POLIKLĪNIKA”, reģistrācijas Nr.41703007095, juridiskā adrese: Sudrabu Edžus iela 10, Jelgava, zemesgabalu 246 m2 platībā, kas ir daļa no zemesgabala Raiņa ielā 13, Jelgavā (kadastra apzīmējums 0900 001 0231), autostāvlaukuma paplašināšanai, būvniecībai un uzturēšanai (pielikumā skice), nosakot:
	1. zemesgabala nomas līguma termiņu 12 gadi;
	2. zemes nomas maksu 1,5 % gadā no zemes kadastrālās vērtības;
	3. minimālo nomas maksu 20 latu (*28,46 euro*) gadā, ja saskaņā ar šī lēmuma 1.2.punktu aprēķinātā nomas maksa ir mazāka nekā 20 latu (*28,46* *euro*) gadā;
	4. papildus zemes nomas maksai nomniekam maksāt normatīvajos aktos noteiktos nodokļus.
2. Zemes nomas komisijas priekšsēdētājam A.Rublim Jelgavas pilsētas pašvaldības vārdā ar sabiedrību ar ierobežotu atbildību „JELGAVAS POLIKLĪNIKA” mēneša laikā no šī lēmuma pieņemšanas noslēgt zemes nomas līgumu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 6.novembrī